Jack Spicer

Jack SPICER, fakte John Lester Spicer (naskiĝis la 30-an de januaro 1925 en Holivudo, Los-Anĝeleso, Kalifornio, Usono; mortis la 17-an de aŭgusto 1965 en San-Francisko, Kalifornio, Usono) estis usona poeto kaj verkisto, ofte identigita kun la Sanfranciska Renesanco. En 2009, My Vocabulary Did This to Me: The Collected Poetry of Jack Spicer gajnis la American Book Award por poezio. Li pasigis la plej grandan parton de sia verkista vivo en Sanfrancisko.

Spicer estis subtenanto de teorioj, kiuj rigardis lirikistojn kaj poetojn kiel komunikilon, kiu, per ekstera inspiro, neklarigeble ricevis la poemojn kaj devis proklami ilin.

En San-Francisko, li subtenis kaj partoprenis sufiĉe nekonatajn, amatorajn poeziajn kunvenojn kaj grupojn, al kiuj li atribuis pli da respekto kaj graveco ol al agnoskitaj lirikistoj kiel Allen Ginsberg kaj aliaj beat-poetoj, kiujn li kritikis pro ilia mem-reklamo.

Spicer estis anarkiisto, samseksemulo, kaj severa alkoholulo; li ankaŭ estis tre disputema kiam ebria. Sobra, tamen, li estis konsiderata ekstreme afabla kaj ĝentila persono.

Li debutis kiel poeto en 1957 per la volumo *Post Lorca*, sekvita de 11 pliaj publikaĵoj, kelkaj el kiuj estis postmortaj.

 Referencoj 

 Eksteraj ligiloj 

 Jack Spicer ĉe la EPC
 Jack Spicer ĉe PennSound
 Gvidlibro pri la Jack Spicer-dokumentoj ĉe la Biblioteko Bancroft, Universitato de Kalifornio, Berkeley
 Artikoloj de Jack Spicer, 1938–1973 ĉe la Manuskripto, Arkivoj kaj Biblioteko de Maloftaj Libroj de Stuart A. Rose, Universitato Emory

Kategorio:Usonaj poetoj
Kategorio:Usonaj verkistoj
Kategorio:GLAT-verkistoj